**Mai eşti cu mine, Doamne?**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai eşti cu mine, Doamne?

Pe calea către cer

Şi spini.. şi-atâtea rane

S-au adunat.. dar sper,

Că Mâna Ta e-ntinsă,

Că Duhul Tău e-aproape,

Când merg pe valul vieţii

Învolburat de ape...

Mai eşti cu mine, Doamne?

Te-ntreb mereu în şoapte

Când îşi aşterne luna

Eşarfa-n miez de noapte,

Zefirul îmi aduce

Un glas venit de sus:

"Cu tine este Domnul

Mereu.. precum a spus"

Mai eşti cu mine, Doamne?

Ce întrebare-adâncă

Ce luptă, frământare

Când vrei să urci pe Stâncă...

Şi când doreşti să-ţi umpli

Iar vasul la izvor,

Cel rău din nou se luptă..

Şi tu.. iar plângi de dor...

Dar cerul şi pământul

Mereu vorbesc de Tine..

Eu cred mereu Cuvântul

Chiar de e greu sau bine..

Şi spun cu-nfiorare

În zorii dimineţii:

"Tu eşti cu mine, Doamne,

Pân la sfârşitul vieţii..."

15.06.2017